Държавен вестник, бр. 9, 2011 г., стр. 73

БРОЙ  9	
Д Ъ Р Ж А В Е Н  В Е С Т Н И К 	
СТР.  73  
3. поставеният знак „Х“ с химикал, пишещ 
със син цвят, засяга повече от едно квадратче 
за гласуване и не може да се установи едно­
значно волята на избирателя;
4. бюлетината не съдържа два печата на 
съответната секционна избирателна комисия;
5. бюлетината не е по установения образец;
6. върху бюлетината има изписани специални 
символи като букви, цифри или други знаци.
(5) Броят на гласувалите избиратели за всеки 
вид избор е равен на броя на намерените в 
избирателните урни бюлетини за съответния 
вид избор.
Правила за отваряне на избирателната урна
Чл. 226. (1) Избирателната урна се отваря, 
бюлетините се изваждат една по една, поставят 
се с лицевата страна надолу и се броят.
(2) Когато в гласуването е била включена 
втора избирателна урна, тя се отваря заедно с 
първата урна.
(3) Бюлетините за всеки вид избор се под­
реждат на купчинки, както следва:
1. купчинка от бюлетини за всеки вид избор, 
които не са по установения образец;
2. купчинка от бюлетини за всеки вид избор 
с вписани в тях специални символи като букви, 
цифри или други знаци;
3. купчинка от бюлетини за всеки вид избор 
по установения образец, в които не е отразен 
със знак „Х“ и с химикал, пишещ със син цвят, 
вотът на избирателя;
4. купчинка от бюлетини за всеки вид избор 
по установения образец:
а) с отбелязан вот със знак „Х“ или друг 
знак и с химикал, пишещ със син или друг цвят, 
за две или повече кандидатски листи или за 
двама или повече кандидати за кметове, или
б) които не съдържат два броя печата на 
съответната секционна избирателна комисия; 
тези бюлетини се унищожават с надпис „уни­
щожена“ върху всяка бюлетина;
5. купчинки от бюлетини за всеки вид избор 
по установения образец с отбелязан вот със 
знак „Х“ и с химикал, пишещ със син цвят, за 
една кандидатска листа или за един кандидат 
за кмет, които съдържат два броя печата на 
съответната секционна избирателна комисия.
(4) Когато действителността на някой глас е 
оспорена, след решение на комисията случаят 
се описва в протокол. Протоколът се прилага 
към протокола на секционната избирателна 
комисия, като на гърба на бюлетината се от­
белязва номерът на решението.
Преброяване на подадените гласове
Чл. 227. (1) Секционната избирателна коми­
сия преброява подадените в секцията гласове 
за всеки вид избор.
(2) Броят на недействителните гласове за 
всеки вид избор е равен на сумата от броя на 
бюлетините по чл. 226, ал. 3, т. 1, 2, 3 и 4. 
(3) Броят на действителните гласове за всеки 
вид избор е равен на броя на бюлетините по 
чл. 226, ал. 3, т. 5. 
Протоколи за отчитане резултатите от 
гласуването
Чл. 228. (1) Секционната избирателна ко­
мисия съставя следните протоколи за отчитане 
резултатите от гласуването:
1. за избиране на общински съветници;
2. за избиране на кмет на общината;
3. за избиране на кмет на кметство, ако се 
произвежда такъв избор.
(2) Всеки екземпляр на протоколите по ал. 1 
е на един лист с обособени страници. Преди 
попълване на протоколите се съставя чернова, 
която по форма и съдържание е еднаква с него.
Вписване на данни след отваряне на избира­
телната урна
Чл. 229. (1) След отваряне на избирателната 
урна и преброяване на гласовете в протоколите 
на секционната избирателна комисия последо­
вателно се вписват:
1. броят на намерените в избирателните 
урни бюлетини за всеки вид избор;
2. броят на недействителните гласове за 
всеки вид избор;
3. броят на действителните гласове за всеки 
вид избор;
4. броят на гласовете за всеки вид избор, 
подадени за всяка партия, коалиция от партии 
или независим кандидат;
5. броят на подадените заявления, възраже­
ния, жалби и взетите по тях решения.
(2) Данните по ал. 1 се вписват в протоко­
лите с думи и числа.
Раздел V
Предаване на протоколите от секционните 
избирателни комисии
Предаване на протоколи в районната избира­
телна комисия
Чл. 230. (1) При произвеждане на избори 
за народни представители, за президент и ви­
цепрезидент на републиката и за членове на 
Европейския парламент от Република България 
председателят или заместник-председателят, 
секретарят и член на секционната избирателна 
комисия, предложени от различни партии и 
коалиции от партии, предават на районната 
избирателна комисия екземплярите от про­
токола, предназначени за районната избира­
телна комисия и за Централната избирателна 
комисия. Предава се и вторият формуляр 
на протокола на секционната избирателна 
комисия, получен по реда на чл. 187, ал. 1, 
т. 8, като се сверява фабричният му номер 
с номера на протокола, вписан в протокола 
за предаването и приемането на изборните 
книжа и материали.
(2) Протоколът на секционната избирателна 
комисия се предава в районната избирателна 
комисия неразпластен.